Endagiriro y’ekibuga Lira okuva mu kibuga Kampala. Ekibuga Lira kisangibwa mu Bukiikakkono bwa Kampala era okutuukayo entambula ennyangu eba ya bbaasi. Mu kkubo omalamu essaawa eziwerera ddala mukaaga kubanga kyesudde kkirommita bisatu mu ana be ddu. Bwe musimbula mu kibuga Kampala wakati mu ppaaka ya bbaasi era bbaasi n’ekwata e Makerere, yiiyo Bwayiise ku Bombo Road yogaayoga Kawempe we bayita ku mmayiro ttaano. Muyita mu bitundu nga Maganjo, Kagoma, Kawanda, Wobulenzi, Luweero olwo ne Nakasongola. Ku luguudo olwo era oyita mu district nga Masindi, Kiryandongo kw’ossa entindo bbiri okuli olwa Kafu ne Karuma olwesudde kkirommita nga kikumi okuva e Kampala. Bwe mweyongerayo musanga ekkuumiro ly’ebisolo erya Murchison Falls National Park. Bwe mumalako ekkuumiro musanga akatundu akayitibwa Kamudini awali amakubo ag’enjawulo. Ekkubo erisigala ligenda e Gulu olireka n’okwata eridda ku ddyo. Eryo nno lye ligenda e Lira era okuva awo e Kamudini kkirommita ziri nkaaga mu munaana nga mutuuse mu kibuga Lira.